เปิด 4 บจ.เด่น แนวโน้มครึ่งปีหลังสดใสพ่วง 8 หุ้นปันผล ศก.ในประเทศกระทบน้อย
โบรกฯคาด EPS ของตลาด จะลดลงมาอยู่ที่ราว 92.14 บาทในปี 58 และ 105.17 บาทในปี 59 ขณะที่มีการปรับลดประมาณการกำไรบริาัทจดทะเบียนในหลายกลุ่ม กลยุทธ์ลงทุน เน้นหุ้นกระทบจากเศรษฐกิจในประเทศน้อยและกำไรเติบโตในครึ่งปีหลังของปี 58
6 ส.ค. 2558

บล.เอเซีย พลัส ระบุในบทวิเคราะห์ (6 ส.ค.) ว่า จากข้อมูลที่ฝ่ายวิจัยรวบรวมจนถึงช่วงบ่ายวานนี้ (5 ส.ค.) เบื้องต้นคาดว่า EPS ของตลาด จะลดลงมาอยู่ที่ราว 92.14 บาทในปี 2558 และ 105.17 บาทในปี 2559 (ตัวเลขสุดท้ายจะสรุปอย่างเป็นทางการหลังประกาศงบไตรมาส 2/58 ครบแล้ว)
เริ่มตั้งแต่กลุ่มธนาคารพาณิชย์ ปรับลดประมาณการกำไรลง 9% ตามด้วยกลุ่มพลังงาน ปรับลดประมาณการกำไรลงราว 6% ตามมาด้วยการปรับลงของหุ้นหลายตัวในหลายอุตสาหกรรม เช่นส่งออกอาหาร-เครื่องดื่ม (จากการปรับลดประมาณการ CPF, GFPT), อาหาร-เครื่องดื่ม (ปรับลดประมาณการ M, MINT), ค้าปลีก-ส่ง (ปรับลดประมาณการ HMPRO, BIGC)
สื่อ-บันเทิง (ปรับลดประมาณการ VGI, RS, MCOT), อสังหาฯ (ปรับลดประมาณการ SPALI), รับเหมา (ปรับลดประมาณการ SEAFCO, BJCHI), ขนส่งทางเรือ ปรับลดประมาณการ RCL, ชิ้นส่วนอิเล็กทรอนิกส์ ปรับลดประมาณการ DELTA, ร.พ. ปรับลดประมาณการ CHG เป็นต้น
 
ทั้งนี้ ดัชนีตลาดปัจจุบันมีค่า Expected PER ราว 15.6 เท่า ซึ่งแม้จะอยู่ในระดับใกล้เคียงกับประเทศเพื่อนบ้าน (ฟิลิปปินส์สูงสุด 20 เท่า อินเดียที่ระดับ 16.7 เท่า มาเลเซีย 16.3 อินโดนีเซีย 15.3 และ จีน 15 เท่า) แต่การปรับลด EPS ตลาดจะทำให้ PER รวมของไทยมีแนวโน้มเพิ่มขึ้น กลยุทธ์ลงทุน กำหนดให้ถือเงินสด 60% และถือหุ้น 40% ยังเน้นหุ้นกระทบจากเศรษฐกิจในประเทศน้อยและกำไรเติบโตในครึ่งปีหลังของปี 58 ดังตารางด้านล่าง
…
 

ตารางประกอบ: บทวิเคราะห์ Market Talk